Source: https://www.prezident.sk/article/prezident-vymenoval-sudcov-bez-casoveho-obmedzenia/
Timestamp: 2018-08-16 02:58:28+00:00

Document:
Úvod > Aktuality > Tlačové správy > Prezident vymenoval sudcov bez časového obmedzenia
Prezident vymenoval sudcov bez časového obmedzenia
Andrej Kiska vymenoval v utorok v Prezidentskom paláci tridsiatich sudcov bez časového obmedzenia.
„Pred chvíľou ste zložili ústavou Slovenskej republiky predpísaný sľub a ujali sa funkcií sudkýň a sudcov na všeobecných súdoch našej krajiny. Odteraz sa s vašim konaním a správaním sa začnú spájať oprávnené očakávania.
Pretože – a zákon, ktorý upravuje vaše postavenie, povinnosti a práva to hovorí jasne: „v občianskom živote, pri výkone funkcie sudcu, a aj po jeho skončení sa musíte zdržať všetkého, čo by mohlo narušiť vážnosť a dôstojnosť funkcie sudcu alebo ohroziť dôveru v nezávislé, nestranné a spravodlivé rozhodovanie súdov“.
Že budete vo „svojej funkcii nezávislí a zákony a iné všeobecne záväzné právne predpisy budete vykladať podľa svojho najlepšieho vedomia a svedomia. Že budete rozhodovať nestranne, spravodlivo, bez zbytočných prieťahov a len na základe skutočností zistených v súlade so zákonom“.
Od každého vášho rozhodnutia bude závisieť schopnosť štátu vynucovať si dohodnuté pravidlá, či budú platiť na Slovensku princípy právneho štátu. Bez fungujúceho a efektívneho právneho štátu niet spravodlivosti.
A bez spravodlivosti niet dôvery – v štát a jeho inštitúcie; niet dôvery v to, že sme si všetci rovní, že každý z nás sa môže rovnako domôcť svojich práv alebo právom chránených záujmov.
Očakávam, že vaše budúce rozhodnutia budú zákonné, ťažko spochybniteľné a čo najspravodlivejšie. Že budú čitateľné, zrozumiteľné a v rovnakej alebo podobnej situácii aj predvídateľné. A možno aj odvážne – ak si to významné okolnosti alebo verejný záujem vyžiadajú.
Veľmi záleží aj na vašej schopnosti a pripravenosti vecne, slušne a trpezlivo komunikovať s verejnosťou. Na tom, že svoje rozhodnutia budete vedieť zdôvodniť, vysvetliť a obhájiť. A závažnosťou svojich argumentov a na nich stojacej autority nastaviť dôveryhodné zrkadlo aj subjektívnym pocitom krivdy či neprávosti.
Viem, že na súdoch vás už netrpezlivo očakávajú. Na záver mi dovoľte všetkým zaželať mnoho síl, dostatok energie a trpezlivosti, ale predovšetkým dostatok motivácie pre dobré rozhodnutia v prospech nás všetkých tu, na Slovensku.“
Lukáš Beňák Okresný súd Košice - okolie
Peter Bodo Okresný súd Michalovce
Jana Brídziková Okresný súd Bratislava I.
Eva Detvaiová Okresný súd Galanta
Vladislav Ďurkáň Okresný súd Revúca
Peter GUČEK Okresný súd Skalica
Silvia Hrnčiariková Okresný súd Žilina
Desana Janíčková Rusnáková Okresný súd Dunajská Streda
Pavol Juhás Okresný súd Bratislava II.
Ján Kanás Okresný súd Nitra
František Krasňan Okresný súd Poprad
Lucia Kuzmová Okresný súd Nitra
Johana Máčajová Okresný súd Trnava
Silvia Majerníková Okresný súd Rožňava
Dušan Miškovčík Okresný súd Kežmarok
Dagmar Mišúnová Okresný súd Považská Bystrica
Alžbeta Mitríková Okresný súd Košice II.
Ján Odnoga Okresný súd Nové Mesto nad Váhom
Marek Olekšák Okresný súd Nitra
Zuzana Pavlíková Okresný súd Nové Mesto nad Váhom
Mário Pivarči Okresný súd Komárno
Lukáš Poperník Okresný súd Levice
Peter Pravda Okresný súd Trnava
Natália Slivenská Okresný súd Trnava
Andrea Škapincová Okresný súd Košice I.
Veronika Šuchová Okresný súd Banská Bystrica
Petra Vysaníková Okresný súd Košice II.
Helena Tore Janíčková Okresný súd Žilina
Miriama Žáková Okresný súd Bratislava I.
Veronika Židek Okresný súd Trnava
Fotogaléria: Sudcovia

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd